ועדת הכלכלה, כנסת 18, פרוטוקול מספר 644, 2011-11-07 13:40

כרמל שאמה-הכהן: צהריים טובים.

כרמל שאמה-הכהן: אנחנו פותחים ישיבה רביעית היום של ועדת הכלכלה.

כרמל שאמה-הכהן: על סדר היום הצעת חוק לתיקון פקודת התעבורה (מס' 103) (התנאים להעברת רישיון רכב), התשע"א-2011, של חבר הכנסת גדעון עזרא ואחרים.

כרמל שאמה-הכהן: אנחנו בעצם בהכנה לקריאה שנייה ושלישית.

כרמל שאמה-הכהן: ההצעה אושרה במליאה בקריאה ראשונה ב-5 ביולי השנה.

כרמל שאמה-הכהן: בבקשה, אדוני.

גדעון עזרא: אני רוצה להגיד שיש שתי דרכים שמאפשרות לנהג לדעת מה הסוד שטמון ברכב שהוא קונה; אחד זה עיקול, והנושא הזה מטופל כהלכה על-ידי המדינה.

גדעון עזרא: זאת אומרת נותנים לך תשובה אם הרכב הזה מעוקל או לא מעוקל; הנושא השני הוא מִשכון – שלא נעשה בו למעשה שום דבר אם אתה לא משלם כסף או לרשות הדואר או לחברות שעוסקות בעניין הזה.

גדעון עזרא: המטרה שלנו היא שגם נכסה את הנושא של המִשכון.

גדעון עזרא: הנושא הזה עלה בישיבה המשותפת עם נציגי המשרדים, סוכם שעד ינואר 2013 יסגרו את העניין הזה, ובינתיים תהיינה עמדות שירות כאלה ואחרות שאני לא יודע מתי יקומו.

גדעון עזרא: אנחנו ממליצים לאשר את החוק הזה לטובת הציבור.

כרמל שאמה-הכהן: תודה.

כרמל שאמה-הכהן: הערות?

כרמל שאמה-הכהן: אין הערות.

כרמל שאמה-הכהן: אני אקריא: הצעת חוק לתיקון פקודת התעבורה (מס' 103) (התנאים להעברת רישיון רכב), התשע"א-2011 תיקון סעיף 4 1.

כרמל שאמה-הכהן: בפקודת התעבורה (להלן – הפקודה) בסעיף 4 האמור בו יסומן ("א") ואחריו יבוא: (ב) בתקנות לפי סעיף קטן (א) המסדירות העברת רישיון רכב יקבע השר הוראות לעניין בדיקות שתבצע רשות הרישוי כדי לוודא כי שולמו כל האגרות והמיסים החלים על הרכב ובדיקות נוספות שתבצע כדי לברר, בין היתר, כי אין עיקול על הרכב או הגבלה אחרת שבשלה נקבע כי אין להעביר רישיון רכב, וכן בהתייעצות עם שר המשפטים כדי לברר רישום משכון על רכב, לפי חוק המשכון, התשכ"ז-1967.

כרמל שאמה-הכהן: הערות לסעיף?

כרמל שאמה-הכהן: הערות לייעוץ המשפטי?

כרמל שאמה-הכהן: מי בעד הסעיף?

כרמל שאמה-הכהן: מי נגד?

כרמל שאמה-הכהן: מי נמנע?

כרמל שאמה-הכהן: הצבעה בעד סעיף 1 – רוב נגד – אין נמנעים – אין סעיף 1 אושר

כרמל שאמה-הכהן: הסעיף אושר פה-אחד.

כרמל שאמה-הכהן: המשך הקראה: תקנות ראשונות 2.

כרמל שאמה-הכהן: תקנות לפי סעיף 4(ב) לפקודה כנוסחו בחוק זה לעניין בדיקת רישומו של משכון, לפי חוק המשכון, התשכ"ז-1967, יותקנו עד ליום י"ט בטבת התשע"ג, 1 בינואר 2013.

כרמל שאמה-הכהן: הערות לסעיף זה?

כרמל שאמה-הכהן: אין הערות.

כרמל שאמה-הכהן: מי בעד סעיף 2?

כרמל שאמה-הכהן: מי נגד?

כרמל שאמה-הכהן: מי נמנע?

כרמל שאמה-הכהן: הצבעה בעד סעיף 2 – רוב נגד – אין נמנעים – אין סעיף 2 אושר.

כרמל שאמה-הכהן: סעיף 2 אושר פה-אחד.

לאה ורון: חבר הכנסת גדעון עזרא מצביע במקום חבר הכנסת יואל חסון.

גדעון עזרא: בגלל שאני לא חבר בוועדה.

כרמל שאמה-הכהן: אתה לא חבר קבוע בוועדה.

כרמל שאמה-הכהן: השלמנו בעצם את ההצעה שלך להכנה לקריאה שנייה ושלישית.

כרמל שאמה-הכהן: הוועדה מודה לך על היוזמה המבורכת, א', למנוע הפתעות למי שקונה רכב ולמנוע טרטור מיותר.

כרמל שאמה-הכהן: זה חוק שגם מגביר את הביטחון במסחר בכלי רכב יד שנייה וגם מקל ומסיר חסמים בירוקרטיים.

כרמל שאמה-הכהן: תבורך.

כרמל שאמה-הכהן: יבורכו חקיקות כאלה שלא עולות כלום לאף אחד כמעט, ורק עושות טוב.

כרמל שאמה-הכהן: תודה רבה לכל האורחות והאורחים.

כרמל שאמה-הכהן: הישיבה נסתיימה.